proxectonos/corpus_dominio_legal_administrativo_tmp huggingface dataset:
EXTRACTO da Orde do 2 setembro de 2024 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2023/24 (código de procedemento ED601A).
Consellería de Educación, Ciencia, Universidades e Formación Profesional — III. Outras disposicións — 09/09/2024

BDNS (Identif.): 783989.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Asociacións, federacións ou confederacións de nais e pais de alumnado legalmente constituídas, que xestionan os comedores escolares nos centros públicos non universitarios dependentes da Consellería de Educación, Ciencia, Universidades e Formación Profesional que imparten os niveis de ensinanza básica obrigatoria e/ou segundo ciclo de educación infantil (código de procedemento ED601A).
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
As axudas económicas irán destinadas a sufragar os gastos de xestión do servizo de comedor escolar.
Terceiro. Bases reguladoras
Orde do 2 de setembro de 2024 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2023/24 (código de procedemento ED601A).
Cuarto. Contía
Importe total da convocatoria: 1.600.000 €.
Contía das axudas: ata un máximo do 100 % do
gasto xustificado pola prestación do servizo de comedor do centro escolar correspondente.
Quinto. Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 2 de setembro de 2024
EXTRACTO da Resolución do 3 de setembro de 2024 pola que se publican os premios á excelencia académica para estudantes que inician estudos de grao no curso 2024/25.
Universidade de Vigo — III. Outras disposicións — 06/09/2024

BDNS (Identif.): 783504.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(https://www.infosubvenciones.es/bdnstrans/GE/es/convocatoria/783504).
Primeiro. Persoas beneficiarias
Estudantes que inician estudos de grao na Universidade de Vigo no curso 2024/25.
Segundo. Obxecto
O obxecto destas axudas é incentivar a cultura do mérito e a excelencia, a través do recoñecemento do estudantado cos mellores resultados académicos nos estudos previos ao seu ingreso na universidade, ou que acadasen un relevante éxito nas distintas fases das olimpíadas científicas.
Terceiro. Bases reguladoras
Resolución reitoral pola que se convocan os premios á excelencia académica para estudantes que inician estudos de grao no curso 2024/25.
Cuarto. Contía
A contía total do crédito destinado a estas axudas será de trinta e seis mil euros (36.000 €).
Quinto. Prazo de presentación de solicitudes
Desde o 4 ao 23 de setembro de 2024.
Vigo, 3 de setembro de 2024
ORDE do 30 de agosto de 2024 pola que se fixa o prezo privado para a venda ao público dunha publicación editada pola Axencia de Turismo de Galicia.
Consellería de Presidencia, Xustiza e Deportes — III. Outras disposicións — 06/09/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Axencia de Turismo de Galicia e logo do informe favorable da Consellería de Facenda e Administración Pública, a Consellería de Presidencia, Xustiza e Deportes
Artigo único
1. Queda aprobado o prezo privado de venda ao público da publicación editada pola Axencia de Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 30 de agosto de 2024
RESOLUCIÓN do 29 de agosto de 2024, da Dirección Xeral de Patrimonio Natural, pola que se publican os concellos, as persoas físicas e as entidades (asociacións e comunidades de montes veciñais en man común), beneficiarios das subvencións concedidas, en virtude da Orde do 17 de xaneiro de 2024, pola que se establecen as bases reguladoras e a convocatoria para os anos 2024 e 2025, das axudas a estudos e investimentos vinculados á conservación, recuperación e rehabilitación do patrimonio natural e cultural á sensibilización ecolóxica na Rede Natura 2000 de Galicia, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da PAC 2023-2027 en Galicia, en réxime de concorrencia competitiva.
Consellería de Medio Ambiente e Cambio Climático — III. Outras disposicións — 06/09/2024

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no Diario Oficial de Galicia as axudas concedidas en virtude da Orde do 17 de xaneiro de 2024, pola que se establecen as bases reguladoras e a convocatoria para os anos 2024 e 2025 das axudas a estudos e investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede Natura 2000 de Galicia, cofinanciado co Fondo Europeo Agrícola de Desenvolvemento Rural (Feader) no marco do Plan estratéxico da PAC 2023-2027 en Galicia.
As axudas destínanse a actuacións previstas na Intervención 6871, investimentos non produtivos en servizos básicos no medio natural (subintervención 68710_01.-RN 2000), do Plan estratéxico da PAC 2023-2027 de Galicia, e están financiadas polo Fondo Europeo Agrícola de Desenvolvemento Rural (Feader) nun 80 %, o Ministerio de Agricultura, Pesca e Alimentación, nun 6 %, e a Xunta de Galicia, nun 14 %.
A finalidade das subvencións é a de contribuír a deter e inverter a perda de biodiversidade, potenciar os servizos ecosistémicos e conservar os hábitats e as paisaxes nas zonas Rede Natura 2000. O obxectivo é promover a conservación e valorización do patrimonio natural e cultural dos espazos da Rede Natura 2000 de Galicia ou de zonas limítrofes fóra desta, pero localizadas en parroquias incluídas parcialmente na Rede Natura 2000. Incluiranse axudas destinadas aos estudos e aos investimentos vinculados á conservación, recuperación e rehabilitación do patrimonio natural e cultural e á sensibilización ecolóxica na Rede Natura 2000, que responden aos criterios ou actuacións tipificadas no artigo 3 da Orde do 17 de xaneiro de 2024, con cargo ás aplicacións orzamentarias 36.04.541B.760.0, 36.04.541B.780.0 e 36.04.541B.781.0.
As contías e persoas beneficiarias por cada unha das liñas relaciónanse nos anexos I, II e III desta resolución.
As axudas a concellos, persoas físicas e entidades foron aprobadas por Resolución da directora xeral de Patrimonio Natural do día 17.7.2024, 1.8.2024 e 12.8.2024, respectivamente.
Santiago de Compostela, 29 de agosto de 2024
RESOLUCIÓN do 3 de setembro de 2024 pola que se dá publicidade dos convenios de colaboración subscritos por esta axencia no segundo cuadrimestre do ano 2024.
Axencia de Turismo de Galicia — III. Outras disposicións — 11/09/2024

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade da relación dos convenios de colaboración subscritos pola Axencia de Turismo de Galicia nos meses de maio, xuño, xullo e agosto do ano 2024, que se incorpora como anexo desta resolución.
Santiago de Compostela, 3 de setembro de 2024
RESOLUCIÓN do 3 de setembro de 2024 pola que se fan públicos os convenios de colaboración asinados por esta entidade pública no terceiro cuadrimestre do ano 2023 e no primeiro e segundo cuadrimestre do ano 2024.
Portos de Galicia — III. Outras disposicións — 11/09/2024

Para os efectos previstos na Lei 1/2016, do 18 de xaneiro, de transparencia e bo goberno, acórdase dar publicidade dos convenios de colaboración asinados no terceiro cuadrimestre do ano 2023 e no primeiro e segundo cuadrimestre do ano 2024, que se relacionan no anexo a esta resolución.
Santiago de Compostela, 3 de setembro de 2024
EXTRACTO da Resolución do 9 de setembro de 2024 pola que se convocan as axudas de contratación para o Programa de retención de talento investigador para o ano 2024.
Universidade de Vigo — III. Outras disposicións — 10/09/2024

BDNS (Identif.): 783288.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións https://www.infosubvenciones.es/bdnstrans/GE/es/convocatoria/783288
Primeiro. Requisitos dos solicitantes
a) Ser ou ter sido persoal investigador a tempo completo da Universidade de Vigo na modalidade Marie Curie Individual Fellowship, contratos de proxectos de Jóvenes Investigadores do Ministerio (JIN), Margarita Salas, María Zambrano, Juan de la Cierva-Incorporación, axudas posdoutorais da Xunta de Galicia na modalidade B, e que a data de finalización do seu contrato estea comprendida entre o 1 de xaneiro de 2024 e o 31 de decembro de 2024 (sen considerar as posibles prórrogas a que tivese dereito).
b) Dispoñer da acreditación da ANECA ou da ACSUG como profesor/a contratado/a doutor/a ou profesor/a permanente laboral (PPL) ou ben como profesor/a titular de universidade.
c) Presentar a acreditación R3/I3, no caso de posuíla (non é un requirimento excluínte).
d) Non ter avaliación negativa na convocatoria correspondente ao seu contrato.
Non poderán participar aquelas persoas que finalizasen voluntariamente a súa relación contractual coa Universidade de Vigo antes da data de remate do prazo de presentación de solicitudes.
Segundo. Obxecto
A presente convocatoria ten como obxecto a realización dun proceso selectivo para a contratación como persoal laboral temporal de investigadoras ou investigadores doutoras/es, que desenvolvesen a súa actividade investigadora posdoutoral na Universidade de Vigo no cadro de determinados programas competitivos internacionais, nacionais e autonómicos.
Terceiro. Bases reguladoras
Resolución do 9 de setembro de 2024 pola que se convocan as axudas de contratación para o Programa de retención de talento investigador da Universidade de Vigo para o ano 2024.
Cuarto. Contía
A contía total do crédito destinado a estas axudas será de trescentos tres mil cento vinte euros (303.120 €), con cargo á aplicación orzamentaria 0000 421S 140.09 de cada un dos exercicios en que se desenvolva, no marco das dispoñibilidades orzamentarias da Universidade de Vigo.
Quinto. Prazo de presentación de solicitudes
Desde o 11 ao 24 de setembro de 2024.
Vigo, 9 de setembro de 2024
EXTRACTO da Resolución do 10 de setembro de 2024 pola que se publican os premios á excelencia académica para estudantes que inician estudos de mestrado no curso 2024/25.
Universidade de Vigo — III. Outras disposicións — 17/09/2024

BDNS (Identif.): 784778.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.infosubvenciones.es/bdnstrans/GE/es/convocatoria/784778).
Primeiro. Persoas beneficiarias
Estudantado que inicia estudos de mestrado na Universidade de Vigo no curso 2024/25.
Segundo. Obxecto
O obxecto destas axudas é incentivar a cultura do mérito e a excelencia, a través do recoñecemento ao estudantado cos mellores resultados académicos nos estudos previos ao seu ingreso nos estudos oficiais de mestrado universitario da Universidade de Vigo.
Terceiro. Bases reguladoras
Resolución do 10 de setembro de 2024 pola que se publican os premios á excelencia académica para estudantes que inician estudos de mestrado no curso 2024/25.
Cuarto. Contía
A contía total do crédito destinado a estas axudas será de nove mil euros (9.000 €).
Quinto. Prazo de presentación de solicitudes
Desde o 11 ao 30 de setembro de 2024.
Vigo, 10 de setembro de 2024
RESOLUCIÓN do 10 de setembro de 2024 pola que se anuncia a convocatoria de axudas de acción social destinadas o persoal laboral desta entidade para o exercicio 2024.
Consello da Cultura Galega — III. Outras disposicións — 17/09/2024

A Comisión Executiva do Consello da Cultura Galega, na súa reunión do 30 de xullo de 2024, aprobou as bases reguladoras para a concesión das axudas ao seu persoal, encadradas dentro dos fondos de acción social para o exercicio 2024, axudas para a atención a persoas con discapacidade. Estas bases están expostas no taboleiro de anuncios e na intranet da institución e queda aberto o prazo de presentación de solicitudes a partir do día seguinte ao da publicación deste anuncio no
Diario Oficial de Galicia
durante un mes.
Santiago de Compostela, 10 de setembro de 2024
CORRECCIÓN DE ERROS. Resolución do 9 de setembro de 2024 pola que se convocan cursos descentralizados para realizar edicións do Curso básico de protección civil.
Academia Galega de Seguridade Pública — III. Outras disposicións — 17/09/2024

Advertidos erros na citada resolución publicada no Diario Oficial de Galicia do 11 de setembro de 2024 (número 175), cómpre facer as seguintes correccións:
Na páxina 50269, na base novena no punto 2º, onde di:
«2º. Reservarase un 40 por cento das prazas ás persoas con residencia no concello onde se realice o curso na modalidade presencial ou no concello onde se realice a parte presencial/práctica na modalidade semipresencial».
Debe dicir:
«2º. Reservaráselles un 40 % das prazas ás persoas con residencia no concello onde se realice o curso na modalidade presencial».
Na páxina 50271, na base décimo segunda, no punto 2, onde di:
«2. O/a alumno/a que, por enfermidade ou algunha outra causa xustificada, perda máis do 10 % da parte presencial do curso de formación, será declarado non apto e poderá incorporarse ao curso seguinte ou cando a causa determinante llo permita».
Debe dicir:
«2. A/o alumna/o que, por enfermidade ou algunha outra causa xustificada, perda máis do 10 % da parte presencial ou un módulo completo do curso de formación, será declarado/a non apto/a e poderá incorporarse ao curso seguinte ou cando a causa determinante llo permita».
RESOLUCIÓN do 13 de setembro de 2024 pola que se dá publicidade á modificación da Resolución do 17 de xuño de 2024, pola que se establecen as bases reguladoras do procedemento de adxudicación de prazas de residencia e comedor nos centros de formación e experimentación agraria e se convocan para o curso académico 2024/25 (código de procedemento MR207A).
Axencia Galega da Calidade Alimentaria — III. Outras disposicións — 18/09/2024

Mediante a Resolución do 17 de xuño de 2024 (DOG núm. 136, do 15 de xullo) establecéronse as bases reguladoras do procedemento de adxudicación de prazas de residencia e comedor nos centros de formación e experimentación agraria, e convocáronse para o curso académico 2024/25.
O número de prazas disposto inicialmente para cada un dos distintos centros foi recollido no artigo 1.2 da Resolución do 17 de xuño de 2024, e ofertáronse, para o Centro de Formación e Experimentación Agraria (CFEA) de Sergude, un total de 30 prazas de residencia en réxime de pensión completa.
A oferta do CFEA de Sergude viuse reducida con respecto aos últimos anos por mor das obras de adecuación, que actualmente están sendo executadas.
Con todo, a distribución final dos cuartos entre as persoas adxudicatarias das prazas, para homes e mulleres, derivada da Resolución do 19 de agosto de 2024 pola que se aproba a relación definitiva de persoas admitidas/excluídas e a lista de agarda no procedemento de adxudicación de prazas de residencia e/ou comedor nos centros de formación e experimentación agraria da axencia para o curso académico 2024/25 (MR207A) permite aumentar a oferta de prazas de residencia dispoñibles tratando, deste xeito, de dar resposta á gran demanda detectada.
A finalidade final desta modificación é facilitar o acceso aos ciclos formativos de grao medio e superior da familia agraria e fomentar e potenciar a formación da poboación do medio rural.
Como consecuencia do anterior, modifícase o número de prazas de residencia ofertadas no Centro de Formación e Experimentación de Sergude en réxime de pensión completa de 30 a 32 prazas.
Segundo establece o punto dous do artigo 16 da Resolución do 17 de xuño de 2024, para a cobertura das prazas de residencia en pensión completa ou comedor que queden vacantes durante o curso, a Dirección do respectivo centro residencial acudirá á lista de agarda, seguindo a rigorosa orde de puntuación. Se unha vez chamados todos os suplentes aínda quedasen prazas vacantes no internado, aquelas persoas interesadas que reúnan os requisitos para seren adxudicatarias dunha praza poderán solicitala a través do formulario normalizado MR207A, a partir do día seguinte ao da publicación no Diario Oficial de Galicia da resolución de adxudicación definitiva de prazas de residencia ou comedor correspondente ao prazo ordinario.
Santiago de Compostela, 13 de setembro de 2024
RESOLUCIÓN do 10 de setembro de 2024 pola que se modifica a Resolución do 25 de outubro de 2023 pola que se conceden as axudas do ano 2024 para a consolidación e estruturación de unidades de investigación competitivas nos centros tecnolóxicos consolidados de Galicia (IN854A).
Axencia Galega de Innovación — III. Outras disposicións — 18/09/2024

No
Diario Oficial de Galicia
do 3 de novembro de 2023 publicouse a Resolución do 25 de outubro de 2023, pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia, convocadas pola Resolución do 29 de xuño de 2023 (
Diario Oficial de Galicia
número 133, do 13 de xullo).
Conforme o establecido no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, a Axencia Galega de Innovación acordou ampliar en 1.000.000 € os créditos destinados a estas axudas no exercicio 2024.
Despois da tramitación e aprobación do correspondente expediente económico, modificáronse as axudas concedidas para o exercicio 2024 aos centros tecnolóxicos. En consonancia, publícase o importe actualizado das axudas concedidas.
Polo que antecede,
Incrementar a dotación das axudas concedidas para o exercicio 2024 aos centros tecnolóxicos consolidados de Galicia polos importes que se indican na táboa seguinte:
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 10 de setembro de 2024
RESOLUCIÓN do 10 de setembro de 2024 pola que se dá publicidade das subvencións concedidas ao abeiro da Orde do 26 de abril de 2023 pola que se establecen as bases reguladoras das subvencións ás organizacións profesionais agrarias e asociacións agrarias para a adquisición e mantemento dos bens informáticos e dos medios técnicos necesarios para o desenvolvemento das súas actividades, e se convocan para o ano 2023 (código de procedemento MR321B).
Consellería do Medio Rural — III. Outras disposicións — 18/09/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1, alínea b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario ao que se imputen, a finalidade da subvención, o beneficiario e a cantidade concedida.
En consecuencia,
Dar publicidade ás subvencións concedidas ao abeiro da Orde do 26 de abril de 2023 pola que se establecen as bases reguladoras das subvencións ás organizacións profesionais agrarias e asociacións agrarias para a adquisición e mantemento dos bens informáticos e os medios técnicos necesarios para o desenvolvemento das súas actividades, e se convocan para o ano 2023 (código de procedemento MR321B), que figuran no anexo I.
A súa aprobación realizouse no exercicio 2023 con cargo á aplicación orzamentaria 14.04.712C.781.1 (proxecto 2013.00635) dotada con 130.000 € dos orzamentos xerais da Comunidade Autónoma de Galicia, e ten como finalidade a actualización informática das organizacións profesionais agrarias e asociacións agrarias.
Santiago de Compostela, 10 de setembro de 2024
RESOLUCIÓN do 10 de setembro de 2024, da Dirección Xeral de Patrimonio Cultural, pola que se inscribe a Asociación Amigos del Camino de El Rocío a Santiago no Rexistro de Entidades de Promoción do Camiño de Santiago.
Consellería de Cultura, Lingua e Xuventude — III. Outras disposicións — 18/09/2024

Feitos:
A Asociación Amigos del Camino de El Rocío a Santiago presentou unha solicitude de inscrición no Rexistro de Entidades de Promoción do Camiño de Santiago o día 13 de novembro de 2023.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño) e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
• Decreto 49/2024, do 22 de abril, polo que se fixa a estrutura orgánica da Xunta de Galicia.
• Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001 regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, a conservación e a promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral de Patrimonio Cultural emite un informe o día 16 de setembro de 2024 sobre a solicitude no que se constata que a Asociación Amigos del Camino de El Rocío a Santiago persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación Amigos del Camino de El Rocío a Santiago sexa inscrita no Rexistro de Entidades de Promoción do Camiño de Santiago co número 234.
Contra esta resolución, que non pon fin á vía administrativa, poderase interpoñer recurso de alzada ante esta Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 10 de setembro de 2024
RESOLUCIÓN do 10 de setembro de 2024 pola que se aproba o censo definitivo de embarcacións autorizadas a pescar na reserva mariña de interese pesqueiro Os Miñarzos (código de procedemento PE402B).
Consellería do Mar — III. Outras disposicións — 18/09/2024

Antecedentes.
1. O 18 de xuño de 2024 publicouse no Diario Oficial de Galicia, a Resolución do 7 de xuño de 2024, da Dirección Xeral de Pesca, Acuicultura e Innovación Tecnolóxica, pola que se abre o prazo de presentación de solicitudes para a inscrición de embarcacións no censo da reserva mariña de interese pesqueiro Os Miñarzos (código de procedemento PE402B).
2. O día 5 de agosto de 2024 publicouse no Diario Oficial de Galicia, a Resolución do 26 de xullo de 2024, da Dirección Xeral de Pesca, Acuicultura e Innovación Tecnolóxica, pola que se aproba o Censo provisional de embarcacións autorizadas a pescar na reserva mariña de interese pesqueiro Os Miñarzos (código de procedemento PE402B). Esta resolución establecía un prazo de 15 días, contados desde o día seguinte ao da súa publicación, para presentar cantas alegacións se considerasen oportunas.
3. Dentro do prazo establecido para a presentación de alegacións á Resolución do 26 de xullo de 2024, non se produciu ningún tipo de observación ou alegación a esta.
Consideracións legais e técnicas.
1. O Decreto 87/2007, do 12 de abril, polo que se crea a reserva mariña de interese pesqueiro Os Miñarzos, modificado polo Decreto 241/2008, establece no seu artigo 7, como condición para o acceso á REMIP Os Miñarzos, estar inscrito nun censo específico de titulares de permisos que os habilite para exercer a actividade pesqueira e marisqueira dentro da reserva mariña.
2. A Orde do 27 de novembro de 2007 pola que se regula o uso e a xestión da reserva mariña de interese pesqueiro Os Miñarzos, modificada pola Orde do 26 de febreiro de 2009, define, no seu artigo 3, o procedemento que se deberá seguir para a elaboración do censo de embarcacións autorizadas. O censo definitivo será aprobado por resolución da persoa titular da Consellería do Mar, que se publicará no Diario Oficial de Galicia.
De acordo con todo o anterior,
Aprobar o censo definitivo de embarcacións autorizadas para pescar na reserva mariña de interese pesqueiro Os Miñarzos, que figura como anexo I a esta resolución.
Contra esta resolución, que esgota a vía administrativa, poderá interpoñerse, ante o conselleiro do Mar, recurso potestativo de reposición no prazo dun mes contado desde o día seguinte ao da súa publicación no Diario Oficial de Galicia, ou ben recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 10 de setembro de 2024
ORDE do 28 de agosto de 2024 pola que se resolven as axudas correspondentes á modalidade A do programa Retorna Talento FP, establecidas na Orde do 28 de febreiro de 2024.
Consellería de Educación, Ciencia, Universidades e Formación Profesional — III. Outras disposicións — 18/09/2024

Mediante a Orde do 28 de febreiro de 2024 (DOG do 13 de marzo) establécese o procedemento para a adxudicación de bolsas para persoas galegas residentes no estranxeiro interesadas en retornar e cursar certos estudos de formación profesional no curso académico 2024/25 en centros educativos de Galicia (código do procedemento ED333B).
O artigo 14 establece que se publicará no Diario Oficial de Galicia a resolución pola cal se resolve cada unha das modalidades da convocatoria.
En virtude do exposto anteriormente,
Primeiro. Concederlles as axudas correspondentes á modalidade A do programa ás persoas que se relacionan no anexo I desta orde. Así mesmo, esta listaxe publicarase no portal educativo da Consellería de Educación, Ciencia, Universidades e Formación Profesional (https://www.edu.xunta.gal).
A dotación, a contía, a distribución dos pagamentos e as condicións para a adxudicación das bolsas serán as establecidas na Orde do 28 de febreiro de 2024.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición ante a conselleira de Educación, Ciencia, Universidades e Formación Profesional, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente un recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de agosto de 2024
Persoas beneficiarias das axudas con adxudicación no centro 15005749-CIFP Universidade Laboral:
RESOLUCIÓN do 6 de setembro de 2024 pola que se dá publicidade aos convenios e protocolos de colaboración subscritos por este organismo no segundo cuadrimestre do ano 2024.
Escola Galega de Administración Pública — III. Outras disposicións — 13/09/2024

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios e protocolos subscritos pola Escola Galega de Administración Pública referida aos meses de maio, xuño, xullo e agosto do ano 2024, que se incorpora como anexo a esta resolución.
Santiago de Compostela, 6 de setembro de 2024
RESOLUCIÓN do 5 de setembro de 2024, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no segundo cuadrimestre de 2024.
Consellería de Emprego, Comercio e Emigración — III. Outras disposicións — 13/09/2024

O artigo 15.2 da Lei 1/2016, do 18 de xaneiro, de transparencia e bo goberno, imponlle a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único.
Dar publicidade da relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2024, que se incorpora como anexo a esta resolución.
Santiago de Compostela, 5 de setembro de 2024
ORDE do 10 de setembro de 2024 pola que se amplía o prazo de vixencia da lista de agarda disposto na Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519B).
Consellería de Economía e Industria — III. Outras disposicións — 13/09/2024

O día 19 de xaneiro de 2024 publicouse no
Diario Oficial de Galicia
a Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519B).
No artigo 15.2 das bases, a orde de referencia establece que para os expedientes que, formando parte da listaxe de valoración, non resulten propostos para o seu financiamento por esgotamento do crédito dispoñible, proporanse para a súa incorporación nunha lista de agarda para seren atendidos, ben con crédito que quedase libre de producirse algunha renuncia ou modificación nos proxectos inicialmente subvencionados, ben con posible incremento dos créditos orzamentarios destinados a estas subvencións, dispoñendo que non se concederán axudas posteriormente ao 15 de setembro de 2024, data en que a lista de agarda perderá os seus efectos.
Tendo en conta a posibilidade de que se incorpore novo crédito destinado a esta subvención e a prol do interese xeral, e sen que isto supoña un prexuízo a terceiros, considérase necesario ampliar o prazo de vixencia da lista de agarda previsto no artigo 15.2 das bases reguladoras, de acordo co artigo 32 da Lei 39/2015, do 1 de outubro, do procedemento administrativo común das administracións públicas.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Ampliación do prazo de vixencia da lista de agarda
Modifícase o artigo 15.2 das bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, aprobadas pola Orde do 4 de xaneiro de 2024, no referente ao prazo de vixencia da lista de agarda que se amplía ata o día 30 de setembro de 2024 (inclusive), prazo ata o que se poderán conceder axudas.
Disposición derradeira única.
Entrada en vigor
A presente orde entrará en vigor o mesmo día da súa publicación no
Diario Oficial de Galicia.
Santiago de Compostela, 10 de setembro de 2024
ORDE do 9 de setembro de 2024 pola que se nomea directora territorial de Celeiro a María del Carmen Gueimunde González.
Consellería do Mar — II. Autoridades e persoal — 16/09/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial de Celeiro da Consellería do Mar a María del Carmen Gueimunde González.
Santiago de Compostela, 9 de setembro de 2024
ORDE do 10 de setembro de 2024 pola que se dispón o nomeamento dun vogal no Consello de Administración da Autoridade Portuaria de Vigo.
Consellería do Mar — II. Autoridades e persoal — 19/09/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e os organismos e as entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Obdulio Serrano Hidalgo como vogal representante da Administración xeral do Estado no Consello de Administración da Autoridade Portuaria de Vigo.
Santiago de Compostela, 10 de setembro de 2024
ORDE do 10 de setembro de 2024 pola que se dispón o cesamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 19/09/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Álvaro Melón Martín como vogal representante da Administración xeral do Estado no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 10 de setembro de 2024
ORDE do 10 de setembro de 2024 pola que se dispón o cesamento dun vogal no Consello de Administración da Autoridade Portuaria de Vigo.
Consellería do Mar — II. Autoridades e persoal — 19/09/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Leandro Melgar Casillas como vogal representante da Administración xeral do Estado no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 10 de setembro de 2024
RESOLUCIÓN do 12 de setembro de 2024, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no segundo cuadrimestre do ano 2024.
Consellería do Medio Rural — III. Outras disposicións — 20/09/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Darlle publicidade á relación dos convenios subscritos pola Consellería do Medio Rural nos meses de maio, xuño, xullo e agosto que se incorpora como anexo I a esta resolución.
Santiago de Compostela, 12 de setembro de 2024
RESOLUCIÓN do 11 de setembro de 2024, da Dirección Xeral de Estratexia Industrial e Solo Empresarial, pola que se dá publicidade dos beneficiarios das axudas concedidas ao abeiro da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2024 (código de procedemento IN519B).
Consellería de Economía e Industria — III. Outras disposicións — 20/09/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2024 (código de procedemento IN519B), publícase por medio desta resolución o extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se convocan para o ano 2024 (código de procedemento IN519B) (DOG núm. 14, do 19 de xaneiro).
b) Aplicación orzamentaria: 39.02.732-A 760.0.
c) Crédito orzamentario: 3.517.172,62 euros. O crédito orzamentario inicial disposto pola Orde do 4 de xaneiro de 2024 foi ampliado pola Orde do 25 de xuño de 2024 (DOG núm. 127, do 2 de xullo).
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A listaxe inclúe beneficiarios que renunciaron á subvención concedida.
Santiago de Compostela, 11 de setembro de 2024
RESOLUCIÓN do 12 de setembro de 2024 pola que se dá publicidade das axudas concedidas e denegadas e ás solicitudes non admitidas a trámite e desistidas no ano 2024, ao abeiro da Resolución do 19 de xaneiro de 2024 pola que se aproban as bases reguladoras e se convocan para o ano 2024, en réxime de concorrencia competitiva, as axudas á valorización, segunda transformación e ecoinnovación de produtos forestais e á dixitalización e mellora da seguridade e saúde na contorna laboral da industria forestal galega e do contract como anticipada de gasto (código de procedemento IN500B).
Axencia Galega da Industria Forestal — III. Outras disposicións — 20/09/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e denegadas e ás solicitudes non admitidas a trámite e desistidas ao abeiro da Resolución do 19 de xaneiro de 2024 pola que se aproban as bases reguladoras e se convocan para o ano 2024, en réxime de concorrencia competitiva, as axudas á valorización, segunda transformación e ecoinnovación de produtos forestais e á dixitalización e mellora da seguridade e saúde na contorna laboral da industria forestal galega e do contract, que figuran nos anexos I, II, III e IV.
A súa aprobación realizouse no exercicio 2024 con cargo ás aplicacións orzamentarias 14.A4.741A.770.0, 14.A4.741A.771.0 e 14.A4.741A.780.2, código de proxecto 2021 00002, dotadas con 4.000.000,00 de euros.
Santiago de Compostela, 12 de setembro de 2024
RESOLUCIÓN do 3 de setembro de 2024, da Secretaría Xeral Técnica da Consellería de Educación, Ciencia, Universidades e Formación Profesional, pola que se dá publicidade dos convenios de colaboración subscritos por esta consellería no segundo cuadrimestre do ano 2024.
Consellería de Educación, Ciencia, Universidades e Formación Profesional — III. Outras disposicións — 20/09/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Único. Dar publicidade da relación dos convenios subscritos pola Consellería de Educación, Ciencia, Universidades e Formación Profesional nos meses de maio, xuño, xullo e agosto de 2024, que se incorpora como anexo a esta resolución.
Santiago de Compostela, 3 de setembro de 2024
ORDE do 12 de setembro de 2024 pola que se modifica a composición do Consello Social da Universidade de Vigo.
Consellería de Educación, Ciencia, Universidades e Formación Profesional — II. Autoridades e persoal — 24/09/2024

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.2 da citada Lei 6/2013 establece que «son membros natos do Consello Social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou profesora, un o unha estudante e un ou unha representante do persoal de administración e servizos, elixidos e elixidas polo consello de goberno da universidade entre os seus membros na forma que determinen os seus estatutos».
Con data do 10 de setembro de 2024, o Consello Social da Universidade de Vigo, comunicou á Consellería de Educación, Ciencia, Universidades e Formación Profesional que o Consello de Goberno da Universidade de Vigo, reunido o 30 de xullo de 2024, designou como representante dos estudantes no Consello Social da Universidade de Vigo a Estela Lima González en substitución de Manuel Diz Folgar.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade do novo membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
O artigo 77.4 da Lei 6/2013, do 13 de xuño, establece que «os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería».
Por todo iso,
Artigo único
Nomear a Estela Lima González membro do Consello Social da Universidade de Vigo, como representante do estudantado, en substitución de Manuel Diz Folgar.
Disposición derradeira
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 12 de setembro de 2024